**Ρώμη Φλωρεντία 5ημερες 25-29/10**

**1η Μέρα | Θεσσαλονίκη – Ρώμη – Σιένα – Φλωρεντία (Μοντεκατίνι).**

**Συγκέντρωση στο αεροδρόμιο και πτήση για Ρωμη. Άφιξη, επιβίβαση στο λεωφορείο μας και αναχώρηση για τη μεσαιωνική Σιένα. Έντεκα δρόμοι οδηγούν στην πανέμορφη κεντρική πλατεία Πιάτσα ντελ Κάμπο, όπου δεσπόζει το μεσαιωνικό δημαρχείο. Στην περιήγησή μας στα γραφικά καλντερίμια της πόλης, θα θαυμάσουμε τα μεσαιωνικά αρχοντικά, τις εκκλησίες και τον καθεδρικό ναό, αφιερωμένο στην Κοίμηση της Θεοτόκου, ο οποίος θεωρείται ένα από τα σημαντικότερα έργα τέχνης σε ολόκληρη την Ιταλία. Ελεύθερος χρόνος και έπειτα αναχωρούμε για την Φλωρεντία και την περιοχή του Μοντεκατίνι . Άφιξη και τακτοποίηση στο ξενοδοχείο.**

**2η Μέρα | Μοντεκατίνι - Φλωρεντία (Ξενάγηση πόλης) – Πίζα.**

**Πρωινό και ακολουθεί ξενάγηση στην πόλη της Φλωρεντίας. Η Φλωρεντία είναι μια πόλη – μουσείο με πίνακες, τοιχογραφίες, και γλυπτά από την πλουσιότερη και παραγωγικότερη περίοδο που γνώρισε ποτέ η τέχνη και ο πολιτισμός. Θα δούμε την εκκλησία του Τίμιου Σταυρού, την Σάντα Κρότσε, την πιο εντυπωσιακή εκκλησία της Φλωρεντίας και τόπος ταφής 270 επιφανών Φλωρεντίνων, ανάμεσα στους οποίος ο Γαλιλαίος, ο Μιχαήλ Άγγελος και ο Μακιαβέλι. Θα θαυμάσουμε την γέφυρα Πόντε Βέκιο, με τα σπίτια και τα μαγαζάκια που μοιάζουν να αιωρούνται πάνω από το ποτάμι, μια από τις πιο χαρακτηριστικές εικόνες της Φλωρεντίας. Στην Πιάτσα ντε λα Σινιορία θα δούμε το Παλάτσο Βέκιο, έδρα της τοπικής κυβέρνησης επί επτακόσια χρόνια, στο οποίο σήμερα φιλοξενούνται αξιόλογα έργα γλυπτικής και θα φτάσουμε στην Πιάτσα Σαν Τζιοβάνι, όπου βρίσκεται ο τρίτος μεγαλύτερος καθεδρικός ναός στην Ευρώπη, η Σάντα Μαρία Ντελ Φιόρε, με τον περίφημο τρούλο του Μπρουνελέσκι, σήμα κατατεθέν της πόλης. Χρόνος ελεύθερος για επίσκεψη στην αγορά του Σαν Λορέντζο. Στην συνέχεια αναχώρηση για την ιστορική πόλη της Πίζας με τα μεσαιωνικά τείχη. Στην περιήγησή μας θα δούμε μέσα στο «Πεδίο των Θαυμάτων» τον ξακουστό Κεκλιμένο Πύργο της Πίζας, το καμπαναριό του Καθεδρικού Ναού, το Βαπτιστήριο και το μνημειακό κοιμητήριο Κάμπο Σάντο. Στην συνεχεία επιστροφή στο ξενοδοχείο μας.**

**3 Μέρα | Μοντεκατίνι – Αρέτσο – Ρώμη.**

Πρωινό και αναχώρηση για το αναγεννησιακό Αρέτσο, την πρωτεύουσα της ομώνυμης επαρχίας της Τοσκάνης. Το Αρέτσο είναι από τις πιο παλιές πόλεις της Ιταλίας, με εντυπωσιακό αρχιτεκτονικό πλούτο, παρότι υπέστη σοβαρές καταστροφές κατά τη διάρκεια του Β’ Παγκοσμίου Πολέμου. Ανάμεσα στα αξιοθέατα ξεχωρίζουν η Μεγάλη Πλατεία, το Ανάκτορο των Μεδίκων και η οικία του μεσαιωνικού ποιητή Πετράρχη. Στην περιήγηση μας θα αναγνωρίσουμε και το σκηνικό από την πολυβραβευμένη ταινία του Ρομπέρτο Μπενίνι με τίτλο «Η ζωή είναι ωραία» − πρόκειται για τη Μεγάλη Πλατεία, που θεωρείται ίσως η ωραιότερη σε όλη την Τοσκάνη. Στην συνέχεια αναχωρούμε **για την Ρώμη. Άφιξη και τακτοποίηση στο ξενοδοχείο. Το απόγευμα σας προτείνουμε επίσκεψη στο ιστορικό κέντρο της πόλης για μία πρώτη γνωριμία , συνοδεία του αρχηγού μας.**

**4η Μέρα | Ρώμη – Ξενάγηση πόλης – Μουσεία Βατικανού.**

Πρωινό και στη συνέχεια θα επισκεφτούμε το ανεξάρτητο Κράτος του Βατικανού, για να ξεναγηθούμε στα μουσεία του , που ανήκουν στα σημαντικότερα του κόσμου (εισιτήριο εισόδου εξ' ιδίων). Θα θαυμάσουμε τις αίθουσες των γλυπτών, των χαλιών και των παπύρων, των αυτοκρατόρων και θα καταλήξουμε στη διάσημη Καπέλα Σιστίνα (CapellaSistina), το παρεκκλήσι του Αποστολικού Παλατιού, της κατοικίας του Πάπα της Καθολικής Εκκλησίας, του οποίου η οροφή ζωγραφίστηκε από τον Μιχαήλ Άγγελο (Michelangelo).  Συνεχίζουμε με την πανοραμική μας ξενάγηση με πρώτο σταθμό την Βασιλική του Αγίου Πέτρου, τη μεγαλύτερη εκκλησία του κόσμου, που θα μας εντυπωσιάσει με τον πλούτο και την επιβλητικότητά της. Μεταξύ άλλων, θα δούμε την Πιετά του Μιχαήλ Άγγελου και τον τεράστιο μπρούτζινο άμβωνα που δεσπόζει πάνω από τον Παπικό Βωμό έργο του Μπερνίνι. Συνεχίζουμε για τον Αρχαίο Ιππόδρομο ή αλλιώς CircusMaximus που βρίσκεται στο κοίλωμα μεταξύ του Αβεντίου και του Παλατινού λόφου. Αναχωρούμε για το Κολοσσαίο, το μεγαλύτερο σωζόμενο αρχαίο ρωμαϊκό αμφιθέατρο του κόσμου. Στη συνέχεια, θα θαυμάσουμε τη ρωμαϊκή αγορά που ήταν η καρδιά της αρχαίας Ρώμης και το κέντρο εξουσίας της αυτοκρατορίας. Σήμερα, αποτελεί έναν από τους σπουδαιότερους αρχαιολογικούς χώρους της Ευρώπης. Στην PiazzaVenezia θα σας εντυπωσιάσει το ογκώδες μνημείο αφιερωμένο στον VittorioEmanuele II, τον πρώτο βασιλιά της σύγχρονης ενωμένης Ιταλίας. Το μνημείο περιέχει τον Τάφο του Άγνωστου Στρατιώτη με την αιώνια φλόγα, χτισμένο κάτω από το άγαλμα της Ιταλίας μετά τον Α΄ Παγκόσμιο Πόλεμο. Βρίσκεται μπροστά από τον λόφο του Καπιτωλίου, τον πιο σημαντικό από τους επτά ιστορικούς λόφους που ήταν χτισμένη η αρχαία πόλη. Θα δούμε επίσης την πλατεία με τον Αιγυπτιακό Οβελίσκο του Ραμσή ΙΙ, το οποίο αρχικά βρισκόταν στο CircusMaximus. Στην πλατεία βρίσκεται και η περίφημη εκκλησία Santa Maria denPopolo, η οποία ανακατασκευάστηκε από τον BaccioPontelli και τον AndreaBregno τον 15ο αιώνα και πρόσοψη τροποποιήθηκε από τον Bernini τον 17ο αιώνα. Η εκκλησία περιέχει τις καμβάδες CerasiChapel of Caravaggio (Σταύρωση του Αγίου Πέτρου και την ανασυγκρότηση του Αγίου Παύλου). Η ChigiChapel σχεδιάστηκε από τον Raphael και έχει γλυπτά από Bernini και Lorenzetto - ο θόλος είναι διακοσμημένο με ψηφιδωτά Ραφαήλ. Ελεύθερος χρόνος. Ακολούθως, ξεκινάμε την περιπατητική  περιήγησή μας με τη διάσημη Φοντάνα Ντι Τρέβι όπου μπορούμε να ρίξουμε ένα νόμισμα κάνοντας μια ευχή, που κατά την παράδοση θα μας φέρει ξανά στη Ρώμη. Λίγο πιο πέρα βρίσκονται τα διάσημα ισπανικά σκαλιά (Πιάτσα ντι Σπάνια), που γίνονται οι περίφημες επιδείξεις μόδας. Ακολουθεί ένα από τα πιο όμορφα και γοητευτικά αξιοθέατα στη Ρώμη, το Πάνθεον , ένα ναό 2000 ετών, αφιερωμένο σε όλους τους θεούς,  τόσο καλοδιατηρημένο που θεωρείται ακόμα και σήμερα, ένα από τα πιο σημαντικά αρχιτεκτονικά κτήρια του Δυτικού κόσμου. Στη συνέχεια θα δούμε το ΠαλάτσοΜοντετσιτόριο ή αλλιώς το κοινοβούλιο της Ρώμης όπου βρίσκεται και η αυθεντική στήλη του Αδριανού. Έπειτα θα περάσουμε από την όμορφη και γοητευτική πλατεία Navona που είναι γεμάτη με εστιατόρια και υπαίθριους ζωγράφους. Αυτή ήταν η θέση των αθλητικών εκδηλώσεων κατά τον 1ο αιώνα μ.Χ. Στην πλατεία θα θαυμάσουμε τις τρεις Κρήνες με πιο εντυπωσιακή την περίφημη Κρήνη του Μπερνίνι, των τεσσάρων ποταμών με καθένα από τα αγάλματα να αντιπροσωπεύουν ένα ποτάμι από διαφορετική Ήπειρο. Ελεύθερος χρόνος στο κέντρο της πόλης και στη συνέχεια θα επιστρέψουμε στο ξενοδοχείο μας.

**5η Μέρα | Ρώμη – Ελύθερος χρόνος για shopping – Πτήση επιστροφής.**

**Πρωινό και στην συνέχεια ελεύθερος χρόνος στην πόλη για τις τελευταίες μας αγορές, και στην συνέχεια αναχώρηση για το αεροδρόμιο όπου θα επιβιβαστούμε και στην πτήση επιστροφής.**

|  |  |
| --- | --- |
| **Ρώμη – Φλωρεντία – Σιένα 5ημερες**  | **Αναχώρηση 25 – 29 Οκτωβρίου**  |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **1ο παιδί** | **Επιβ. Μονόκλινου** | **Γενικές Πληροφορίες** |
| Biondi : Φλωρεντία - Περιοχή Montecatini | 4\* | Πρωινό | Early booking ( πρώτες 10 θέσεις) : 375 €Κανονική Τιμή : 405 €  | 319€ | 120€ | Πτήσεις με Ryanair : Θεσσαλονίκη –Ρώμη ( Τσιαμπίνο ) : 10:00-10:40 Ρώμη (Τσιαμπίνο ) - Θεσσαλονίκη: 13:00-15:40 |
| Domidea Hotel : Ρώμη | 4\* |
| **Στη τιμή περιλαμβάνονται:** Αεροπορικά εισιτήρια μετ' επιστροφής με Ryanair. Τα αεροπορικά εισιτήρια έχουν προαγοραστεί και η τιμή πώλησης είναι εγγυημένη μέχρι τις 10 Οκτωβρίου. Από την επόμενη ημέρα οι τιμές αυξάνονται 100€ το άτομο. Μια αποσκευή 10Kg. με ροδάκια (55x40x20 εκ.) και μια μικρή προσωπική χειραποσκευή 5Kg. (40x20x25 εκ.). Τέσσερις (4) διανυκτερεύσεις σε ξενοδοχεία 4 \*. Πρωινό καθημερινά στον χώρο του ξενοδοχείου. Μεταφορά και ξενάγηση στα μουσεία του Βατικανού (δεν περιλαμβάνεται η είσοδος). Ασφάλεια αστικής ευθύνης. Μετακινήσεις - Ξεναγήσεις-Περιηγήσεις σύμφωνα με το πρόγραμμα. Έμπειρος αρχηγός-συνοδός του γραφείου μας.**Δεν περιλαμβάνονται:** Φόροι αεροδρομίου, επίναυλοι καυσίμων και ΦΠΑ: 145€. Check points: 35€. Τέλη διαμονής 15 € . Εισιτήριο εισόδου και ακουστικά για τα μουσεία του Βατικανού: 30€οι ενήλικες και 20€ τα παιδιά 2-12 ετών. Φιλοδωρήματα, αχθοφορικά. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 15€. Ζητήστε αναλυτικότερες πληροφορίες. |
|